1. számú napirendi pont 

Várdomb Községi Önkormányzat Képviselő-testületének

2012. november 7-én tartandó rendkívüli képviselő-testületi ülésre

Tisztelt Polgármester Úr!

Tisztelt Képviselő-testületi Tagok!


Várdomb község Német Nemzetiségi Önkormányzata közreműködésével a Római Katolikus Egyházközség Várdomb pályázatot kíván beadni a várdombi Nepomuki Szent János templom felújítására, ezzel kapcsolatban fordulok egy kéréssel Önökhöz.


Kérem, hogy a pályázat tartalmával és beadásával kapcsolatban egyetértésüket és támogatásukat fejezzék ki egy együttműködési megállapodás megkötésével a Római Katolikus Egyházközség Várdomb és Várdomb község Önkormányzata között. 


Annak érdekében, hogy felelősen dönthessenek, engedjék meg, hogy röviden felvázoljam, milyen felújítási munkák elvégzése került szóba. A tervezett munkálatok: A templom falainak megerősítése, külső, belső felújítása. A tetőszerkezet felújítása. A torony felújítása. A nyílászárók felújítása. Akadálymentesítés az oldalsó bejáratnál. Padozat felújítása. Elektromos hálózat korszerűsítése. Padlózat felújítása, helyenként cseréje. A karzat felújítása, a lépcső cseréje. Parkoló kialakítása. A templomkert parkosítása. Víz elvezetése a templom falaitól. Információs tábla kihelyezése.


Az eredményesség érdekében azonban fontos, hogy a pályázat ne csak egy célterületet érintsen, tehát ne csak a templom és környéke, hanem egy egyéb címen szereplő terület is felújításra kerüljön. Második célterületként ezért a temető került megfontolásra. Mivel azonban ez önkormányzati tulajdonban van, kérem a képviselő-testület egyetértését, támogatását és hozzájárulását e terület felújítására. 


A temetőben a stációk alapjának megerősítése, pótlása, a kőfelület tisztítása, az üvegezés megújítása a párásodás megszüntetése érdekében, a kápolna fölötti területen a három kereszt felújítása, a ravatalozó körüli terület rendbetétele: lépcsők, vízvételi hely kialakítása, illetve a ravatalozótól induló gyalogút burkolása a terv.


Az együttműködés értelmében az önkormányzat vállalja, hogy a közhasznú munkások közreműködésével rendben tartja a területet, ahogy azt az eddigiekben is tette, tehát az együttműködés plusz feladatot nem ró az önkormányzatra. 


Remélem, egyetértenek velem abban, hogy a felújítási munkálatok szükségesek, ezért kérem hozzájárulásukat a pályázat beadásához, mely elnyerésével e terület esztétikusabbá, használhatóbbá és balesetmentesebbé válna. 


Együttműködésünkben bízva köszönettel,








Holcz Marianna





     Várdomb község Német Nemzetiségi Önkormányzat

Várdomb, 2012. október 29.

